CELEX: 52006PC0918
Language: mt
Date: 2006-12-22
Title: Proposta għal regolament tal-Parlament Ewropew u l-Kunsill li jemenda r-Regolament (KE) Nru 1606/2002 dwar l-applikazzjoni ta' l-istandards tal-kontabilità internazzjonali fir-rigward tal-poteri ta' implimentazzjoni konferiti fuq il-Kummissjoni

Avviż Legali Importanti

|

52006PC0918

Proposta għal regolament tal-Parlament ewropew u l-Kunsill li jemenda r-Regolament (KE) Nru 1606/2002 dwar l-applikazzjoni ta' l-istandards tal-kontabilità internazzjonali fir-rigward tal-poteri ta' implimentazzjoni konferiti fuq il-Kummissjoni  /* KUMM/2006/0918 finali - COD 2006/0298 */  

	[pic] | KUMMISSJONI TAL-KOMUNITAJIET EWROPEJ |Brussel 22.12.2006KUMM(2006) 918 finali2006/0298 (COD)Proposta għalREGOLAMENT TAL-PARLAMENT EWROPEW U L-KUNSILLli jemenda r-Regolament (KE) Nru 1606/2002 dwar l-applikazzjoni ta' l-istandards tal-kontabilità internazzjonali fir-rigward tal-poteri ta' implimentazzjoni konferiti fuq il-Kummissjoni(preżentata mill-Kummissjoni)2006/0298 (COD)Proposta għalREGOLAMENT TAL-PARLAMENT EWROPEW U L-KUNSILLli jemenda r-Regolament (KE) Nru 1606/2002 dwar l-applikazzjoni ta' l-istandards tal-kontabilità internazzjonali fir-rigward tal-poteri ta' implimentazzjoni konferiti fuq il-KummissjoniIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikolu 95(1) tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Kumitat Ekonomiku u Soċjali Ewropew[2],Waqt li jaġixxu skond il-proċedura stipulata fl-Artikolu 251 tat-Trattat,Billi:(1) Ir-Regolament (KE) Nru 1606/2002[3] jipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' implimentazzjoni konferiti fuq il-Kummissjoni[4].(2) Id-Deċiżjoni 1999/468/KE ġiet emendata bid-Deċiżjoni 2006/512/KE, li daħħlet proċedura regolatorja bi skrutinju li trid tintuża fl-adozzjoni ta’ miżuri ta’ implimentazzjoni ta’ ambitu ġenerali li għandhom l-għan li jemendaw elementi mhux essenzjali ta’ strument bażiku adottat skond il-proċedura msemmija fl-Artikolu 251 tat-Trattat, inkluż billi jitħassru xi wħud minn dawk l-elementi jew billi jissupplimentaw l-istrument biż-żieda ta’ elementi ġodda mhux essenzjali.(3) Skond id-dikjarazzjoni konġunta tal-Parlament Ewropew, il-Kunsill u l-Kummissjoni[5] dwar id-Deċiżjoni 2006/512/KE, strumenti li huma diġà fis-seħħ għandhom jiġu aġġustati skond il-proċeduri applikabbli. Dik id-dikjarazzjoni tindika lista ta' strumenti li għandhom jiġu aġġustati b'urġenza, inkluż ir-Regolament (KE) Nru 1606/2002.(4) B'mod partikolari għandu jiġi konferit fuq il-Kummissjoni poter sabiex tiddeċiedi fuq l-applikabilità fil-Komunità ta' l-istandards tal-kontabilità internazzjonali. Peress illi dawn il-miżuri għandhom ambitu ġenerali u huma maħsuba li jissupplimentaw ir-Regolament (KE) Nru 1606/2002 biż-żieda ta' elementi mhux essenzjali ġodda, dawn għandhom jiġu adottati skond il-proċedura regolatorja bi skrutinju skond l-Artikolu 5a tad-Deċiżjoni 1999/468/KE.(5) Jista' jkun hemm sitwazzjonijiet fejn standards ta' kontabilità ġodda, emendi għal standards ta' kontabilità eżistenti jew interpretazzjonijiet ta' standards ta' kontabilità eżistenti ma jkunux jistgħu jiġu adottati mill-UE, taħt il-proċedura l-ġdida, qabel l-aħħar tas-sena kalendarja. Dan jista' jkollu effetti avversi fl-apprezzament ta' l-investitur u għalhekk anke fil-kunfidenza tiegħu minħabba li l-kumpaniji jkollhom ikomplu japplikaw standards ta' kontabilità preċedenti jew interpretazzjonijiet li m'għadhomx applikabbli. Fiċ-ċirkustanzi hawn fuq indikati, huwa meħtieġ, għal raġunijiet ta' urġenza, li l-Kummissjoni titħalla tieħu miżuri għall-implimentazzjoni tar-Regolament 1606/2002 skond il-proċedura ta' l-Artikolu 5a(6) tad-Deċiżjoni 1999/468/KE.(6) Ir-Regolament (KE) Nru 1606/2002 għandu għalhekk jiġi hekk emendat.ADOTTAW DAN IR-REGOLAMENT:Artikolu 1Ir-Regolament 1606/2002 huwa emendat kif ġej:(1) l-Artikolu 3(1) huwa emendat kif ġej:“(a) il-kliem "skond il-proċedura msemmija fl-Artikolu 6(2)" huma mħassra;“(b) Is-sentenza li ġejja hija miżjuda:"Dawk il-miżuri, maħsuba biex jemendaw elementi mhux essenzjali ta' dan ir-Regolament billi jissupplimentawh, għandhom jiġu adottati skond il-proċedura regolatorja bi skrutinju msemmija fl-Artikolu 6(2a)."(2) L-Artikolu 6 huwa emendat kif ġej:“(a) it-2 paragrafu huwa sostitwit b'dan li ġej:"2. Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.""Il-Kummissjoni tista', f'każi eċċezzjonali u ġustifikati kif xieraq u għal raġunijiet ta' urġenza inevitabbli, tagħmel użu mill-Artikolu 5a(1), (2), (4) u (6) tad-deċiżjoni 1999/468/KE."“(b) it-3 paragrafu huwa mħassar.Artikolu 2Dan ir-Regolament għandu jidħol fis-seħħ fi [...] jum wara li jkun ippubblikat fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli f'kull Stat Membru.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C [...], [...], p. [...].[2] ĠU C [...], [...], p. [...].[3] ĊU L 243, 11.9. 2002, p.1.[4] ĠU L184, 17.7.1999, p.23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11).[5] ĠU C255, 21.10.2006, p. 1.